stanford-oval/wikipedia huggingface dataset:
Córdoba (Espanjan maakunta)
Aiheesta muualla

Kuvia tai muita tiedostoja aiheesta Córdoba (Espanjan maakunta) Wikimedia Commonsissa
Espanjan maakunnat
Álava
Albacete
Alicante
Almería
Asturia
Ávila
Badajoz
Baleaarit
Barcelona
Biskaja
Burgos
Cáceres
Cádiz
Castellón
Ciudad Real
Córdoba
A Coruña
Cuenca
Gipuzkoa
Girona
Granada
Guadalajara
Huelva
Huesca
Jaén
Kantabria
León
Lleida
Lugo
Madrid
Málaga
Murcia
Navarra
Ourense
Palencia
Las Palmas
Pontevedra
La Rioja
Salamanca
Santa Cruz de Tenerife
Segovia
Sevilla
Soria
Tarragona
Teruel
Toledo
Valencia
Valladolid
Zamora
Zaragoza
Charlotte Chable

Charlotte Chable (s. 31. lokakuuta 1994) on sveitsiläinen alppihiihtäjä, joka edustaa Villars-sur-Ollonia.
Alppihiihdon maailmancupissa Chable kilpaili ensimmäisen kerran Flachaun pujottelussa tammikuussa 2015. Ensimmäiset maailmancupin pisteensä hän saavutti helmikuussa 2015 oltuaan 11:s Mariborin pujottelussa. Parhaimmillaan hän on sijoittunut yhdeksänneksi Aspenin toisessa pujottelukilpailussa marraskuussa 2015. Vailin / Beaver Creekin MM-kilpailuissa 2015 Chable sijoittui pujottelussa 15:nneksi.
VF Corporation

| VF Corporation |
| --- | --- |

Osake:  NYSE: VFC
ISIN:  US9182041080
Perustettu:  1899
Perustaja:  John Barbey
Toimitusjohtaja:  Eric C. Wiseman
Kotipaikka:  Greensboro, Pohjois-Carolina, USA
Toiminta-alue:  maailma
Toimiala:  vaatteet, kengät, laukut
Liikevaihto:  11,4 mrd. USD (2013)
Henkilöstö:  58 000 (2011)
Tytäryhtiöt:  VF Imagewear
Kotisivu:  vfc.com
Infobox OKVirheellinen NIMI-arvo: 
VF Corporation on yhdysvaltalainen vaatealan yritys, joka valmistaa, valmistuttaa ja myy urheilu- ja ulkoiluvaatteita, farkkuja, alusvaatteita, laukkuja, jalkineita ja työvaatteita. Syksyllä 2018 VF kertoi jakautuvansa kahdeksi erilliseksi pörssiyhtiöksi, joista uusi Kontoor Brands, Inc. huolehtii farkkubisneksestä. Samassa yhteydessä VF:n pääkonttori siirretään Pohjois-Carolinan Greensborosta  Coloradon Denveriin, mutta Kontoorin pääkonttori perustetaan Greensboroon.
Yrityksen vaatemerkkejä ovat For All Mankind, Ella Moss, Bulwark, Lee, Rustler, Majestic Athletic, Nautica, JanSport, Wrangler, Rock & Republic, Eagle Creek, The North Face, SmartWool, Riders by Lee, Reef, Kipling, Red Kap, Horace Small, Splendid, Seven for All Mankind, Lucy Activewear, Timberland, Napapijri, Eastpak ja Vans.
VF Corporation teetti tuotteensa vuonna 2014 etupäässä Kiinassa (26 %), Yhdysvalloissa (21 %), Intiassa (7 %), Vietnamissa (5 %), Bangladeshissä (4 %), Meksikossa (4 %), Turkissa (2 %) ja Pakistanissa (2 %).
Historiaa

Yritys perustettiin Pennsylvanian osavaltiossa vuonna 1899 nimellä Reading Glove and Mitten Manufacturing Company. Perustajia olivat John Barbey ja joukko sijoittajia. Vuonna 1919 yritys ryhtyi valmistamaan alusvaatteita ja muutti nimensä muotoon Vanity Fair Mills. Se osti Lee-farkkuja valmistavan H.D. Lee Companyn vuonna 1969 ja muutti nimensä VF Corporationiksi. Wrangler-farkkujen valmistajan Blue Bellin VF osti 1986; toinen kaupassa saatu tuotemerkki oli JanSport. Tämä yrityskauppa kaksinkertaisti VF:n koon ja teki siitä maailman suurimman vaatealalla toimivan pörssiyhtiön.
Vuonna 2007 VF myi alusvaatebisneksensä Fruit of the Loomille 350 miljoonalla dollarilla ja osti Majestic Athleticin,  Seven for All Mankind -farkkumerkin ja Lucy Activewearin. Vuonna 2011 VF osti Timberland-kenkäyrityksen.
VF Corporationin vaatemerkkejä > Farkkumerkkejä

Wrangler
Lee
Rustlers
7 For All Mankind
20X
Chic
Rock & Republic
VF Corporationin vaatemerkkejä > Työ- ja urheiluvaatteita

Red Kap
The Force
Horace Small
Bulwark Protective Apparel
Chef Designs
Majestic Athletic
VF Corporationin vaatemerkkejä > Ulkoiluvaatteita

Eastpak
JanSport
Napapijri
Nautica
The North Face
Reef
Eagle Creek
SmartWool
Lucy
VF Corporationin vaatemerkkejä > Jalkineita ja laukkuja

Kipling
Timberland
Vans
VF Corporationin vaatemerkkejä > Muuta

Ella Moss
Splendid
Supreme
Käännös suomeksi
C. W. Thornthwaite

Charles Warren Thornthwaite (1899–1963) oli yhdysvaltalainen maantieteilijä ja ilmastotutkija. Hän tutki ilmastojen luokittelua ja veden kiertokulkua.
Thornthwaite väitteli maantieteestä vuonna 1930 Kalifornian yliopistossa Berkeleyssä. Vuosina 1947–1955 hän oli klimatologian professori Johns Hopkinsin yliopistossa. Vuosina 1950 ja 1953 hän johti Maailman ilmatieteen järjestön ilmastokomissiota.
Thornthwaite ja hänen tutkimusryhmänsä olivat vesitaselaskelmien uranuurtajia. He tekivät laskelmia selvittääkseen kasteluveden tarvetta.
He kehittivät empiirisen yhtälön, jolla voidaan arvioida karkeasti haihduntaa ruohopinnalta käyttäen lähtötietoina kuukauden keskilämpötilaa ja päivän pituutta. Laskelmat tehtiin mittaamalla haihtumista lysimetreillä eri puolilla Yhdysvaltoja.
Cumulus humilis

Cumulus humilis
Cumulus humilis
Cumulus humilis (Cu hum) on pieni kumpupilvi. Nämä pilvet ovat pieniä, päivällä valkeita, litteitä tai hattaramaisia ja lyhytikäisiä. Niitä esiintyy korkeapaineen aikana. Nämä pilvet ovat leveyttään matalampia. Pienet cumulus humilikset ovat pilvenriekaleita. Niitä kutsutaan myös kauniin ilman kumpupilviksi, koska ne esiintyvät muuten miltei pilvettömällä taivaalla.
Cumulus humilis on tyypillisesti yli kolme kertaa korkeuttaan matalampi.
Cumulus humilis -pilviä esiintyy tavallisesti 500–1 000 metrin, joskus jopa 2 000 metrin korkeudessa. Pilvien esiintymiskorkeus riippuu ilman kosteus- ja lämpötilajakaumasta. Korkeapaineen aikana yleinen laskeva ilmavirtaus estää suurten kumpupilvien syntymisen, ja tuolloin esiintyy vain Cumulus humiliksia. Cumulus humilis -pilvien kasvu suuremmiksi keskipäivään mennessä voi ennakoida rankkoja iltapäivä- ja ukkoskuuroja.
Cumulus humilis pilven elinikä on tyypillisesti 20 minuuttia, mutta vaihtelee välillä 5–30 minuuttia.
Cumulus Humilis -pilviä
Cumulus humilis, horisontissa näkyy Cumulus congestus
Aiheesta muualla

Kuvia tai muita tiedostoja aiheesta Cumulus humilis Wikimedia Commonsissa
Wolkenatlas
Charlotte Bilbault

Charlotte Bilbault
Charlotte Bilbault (s. 5. kesäkuuta 1990) on ranskalainen jalkapalloilija. Hän on pelipaikaltaan keskikenttäpelaaja. Hän on pelannut Ranskan naisten maajoukkueessa ennen EM-kilpailujen 2022 alkua 45 ottelua ja tehnyt niissä yhden maalin. MM-kilpailuissa 2019 hän pelasi avauskokoonpanossa yhden alkulohko-ottelun ja tuli vaihdosta kentälle yhdessä alkulohko-ottelussa.
Bilbault on vuodesta 2019 edustanut Bordeaux'ta. Hänen aiempia seurojaan ovat CNFE Clairefontaine, Soyaux, Yzeure, Montpellier ja Paris FC, joka vuoteen 2017 oli nimeltään Juvisy.
Charlotte Benkner

Charlotte Benkner (o.s. Enterlein, 16. marraskuuta 1889 Leipzig, Saksa – 14. toukokuuta 2004 Youngstown, Ohio, Yhdysvallat) oli nainen, jota virheellisesti pidettiin maailman vanhimpana elossa olevana ihmisenä marraskuusta 2003.
Benkner ehti asua Saksassa vain varhaisimmat lapsuusvuotensa ja muutti Yhdysvaltoihin vuonna 1896. Hänen perheellään oli siellä hotelli. Nuorena naisena hän tapasi kerran presidentti Theodore Rooseveltin.
Benkner (silloin Enterlein) meni vuonna 1908 naimisiin Karl Benknerin kanssa. Hän asui Pennsylvaniassa ja Ohiossa ennen vetäytymistään Arizonaan. Benkner oli jo 110 vuotta täyttänyt ja Arizonan vanhin, kun hän palasi Ohioon.
Benknerin sisko Tillie Hare kuoli lähes 100-vuotiaana 25. tammikuuta 2004. Charlotte itse eli vielä muutaman kuukauden. Hän kuoli lyhyen sairaalassa olon jälkeen 114-vuotiaana.
Benkneriä luultiin maailman vanhimmaksi eläväksi ihmiseksi Mitoyo Kawaten kuoleman jälkeen. Myöhemmin Guinnessin ennätysten kirja myönsi kyseisen kunnian Ramona Trinidad Iglesias-Jordanille, jonka osoitettiin syntyneen Benknerin kanssa samana vuonna jo 31. elokuuta tai 1. syyskuuta.
Céline Goberville

| Mitalit | Mitalit | Mitalit |  |
| --- | --- | --- | --- |
|  Goberville vuonna 2013 |  Goberville vuonna 2013 |  Goberville vuonna 2013 |  |
Maa:   Ranska
Naisten ammunta
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | 10 m ilmapistooli |  |
| EM-kilpailut  | EM-kilpailut  | EM-kilpailut  |  |
|  Kultaa | Brescia 2011 | 10 m pistooli |  |
|  Kultaa | Odense 2013 | 10 m pistooli |  |
|  Kultaa | Győr 2018 | 10 m pistooli |  |
Céline Goberville (s. 19. syyskuuta 1986) on ranskalainen pistooliampuja, olympiamitalisti ja moninkertainen Euroopan-mestari.
Goberville kilpaili ensimmäisen kerran olympialaisissa Lontoossa 2012, jossa hän kilpaili 10 metrin ilmapistoolissa ja 25 metrin urheilupistoolissa. Ilmapistooli kilpailun karsintakierroksella Goberville ampui 387 pistettä ollen kolmas. Loppukilpailussa hän oli toinen saavuttaen olympiahopeaa. Urheilupistoolissa hän oli karsintakilpailun 21. 579 pisteellä, kun loppukilpailuun olisi vaadittu 583 pistettä. Rion olympialaisissa 2016 Goberville oli 10 metrin ilmapistoolikilpailun karsinnan kymmenes. Goberville on voittanut kolme Euroopan-mestaruutta 10 metrin pistooliammunnassa.
Cordell Hull

| Cordell Hull |
| --- | --- |

Yhdysvaltain 47. ulkoministeri
 4. maaliskuuta 1933 – 30. marraskuuta 1944  
Presidentti:  Franklin D. Roosevelt
Edeltäjä:  Henry L. Stimson
Seuraaja:  Edward Stettinius, Jr.
Henkilötiedot
Syntynyt: 2. lokakuuta 1871 Olympus, Tennessee
Kuollut: 23. heinäkuuta 1955 Washington (DC)
Puoliso:  Rose Frances Witz
Tiedot
Puolue:  Demokraatit
Uskonto:  Episkopaali
Kunnianosoitukset:   Nobelin rauhanpalkinto (1945)
 Nimikirjoitus
Cordell Hull (2. lokakuuta 1871 – 23. heinäkuuta 1955) oli yhdysvaltalainen poliitikko. Hän toimi Yhdysvaltain ulkoministerinä 1933–1944. Hän oli merkittävässä roolissa Yhdistyneitä kansakuntia perustettaessa, minkä ansiosta hän sai Nobelin rauhanpalkinnon vuonna 1945.
Hull oli tennesseeläinen demokraattipoliitikko. Hän vaati Yhdysvaltoja auttamaan liittoutuneita jo ennen kuin maa liittyi toiseen maailmansotaan. Sodan aikana hän suunnitteli kansainvälisten rauhanturvajoukkojen perustamista sodanjälkeiseen maailmaan. Tämä hanke toi hänelle lopulta Nobelin rauhanpalkinnon.
Aiheesta muualla

Kuka on Cordell Hull?, Kuva, 11.10.1939, nro 21, s. 10, Kansalliskirjaston digitaaliset aineistot
Wikimedia Commonsissa on kuvia tai muita tiedostoja aiheesta .
Nobelin rauhanpalkinnon saajat
| --- | --- |
1901–1925:  1901: Dunant, Passy 1902: Ducommun, Gobat 1903: Cremer 1904: Kansainvälisen oikeuden instituutti 1905: Suttner 1906: Roosevelt 1907: Moneta, Renault 1908: Arnoldson, Bajer 1909: Beernaert, Paul Balluet d’Estournelles de Constant 1910: Kansainvälinen Rauhantoimisto 1911: Asser, Fried 1912: Root 1913: La Fontaine 1917: Punainen Risti 1919: Wilson 1920: Bourgeois 1921: Branting, Lange 1922: Nansen 1925: Chamberlain, Dawes
1926–1950:  1926: Briand, Stresemann 1927: Buisson, Quidde 1929: Kellogg 1930: Söderblom 1931: Addams, Butler 1933: Angell 1934: Henderson 1935: Ossietzky 1936: Lamas 1937: Cecil 1938: Nansenin kansainvälinen pakolaistoimisto 1944: Punainen Risti 1945: Hull 1946: Balch, Mott 1947: Kveekarit 1949: Boyd Orr
1951–1975:  1950: Bunche 1951: Jouhaux 1952: Schweitzer 1953: Marshall 1954: Yhdistyneiden kansakuntien pakolaisjärjestö 1957: Pearson 1958: Pire 1959: Noel‑Baker 1960: Lutuli 1961: Hammarskjöld 1962: Pauling 1963: Punainen Risti 1964: King 1965: Unicef 1968: Cassin 1969: Kansainvälinen työjärjestö 1970: Borlaug 1971: Brandt 1973: Kissinger, Lê 1974: MacBride, Satō 1975: Saharov
1976–2000:  1976: B. Williams, Corrigan 1977: Amnesty International 1978: Sadat, Begin 1979: Äiti Teresa 1980: Esquivel  1981: YK:n pakolaisapujärjestö 1982: Myrdal, García Robles 1983: Wałęsa 1984: Tutu 1985: Lääkärit ydinsotaa vastaan 1986: Wiesel 1987: Arias 1988: YK:n Rauhanturvaajat 1989: Dalai Lama 1990: Gorbatšov 1991: Suu Kyi 1992: Menchú 1993: Mandela, de Klerk 1994: Arafat, Peres, Rabin 1995: Pugwash-liike, Rotblat 1996: Belo, Ramos Horta 1997: Kampanja maamiinojen kieltämiseksi (ICBL), J. Williams 1998: Hume, Trimble 1999: Lääkärit ilman rajoja 2000: Kim
2001–:  2001: YK, Annan 2002: Carter 2003: Ebadi 2004: Maathai 2005: IAEA, ElBaradei 2006: Yunus, Grameen Bank 2007: Gore, IPCC 2008: Ahtisaari 2009: Obama 2010: Liu 2011: Gbowee, Johnson Sirleaf, Karman 2012: EU 2013: Kemiallisten aseiden kieltojärjestö 2014: Satyarthi, Yousafzai 2015: Tunisian kansallisen vuoropuhelun kvartetti 2016: Juan Manuel Santos 2017: International Campaign to Abolish Nuclear Weapons 2018: Murad, Mukwege 2019: Abiy 2020: Maailman ruokaohjelma 2021: Ressa, Muratov 2022: Bjaljatski, Memorial, Center for Civil Liberties 2023: Mohammadi 2024: Nihon Hidankyō
Clifford Husbands

Clifford Straughn Husbands (5. elokuuta 1926 – 11. lokakuuta 2017) oli Barbadoksen kenraalikuvernööri vuosina 1996–2011. Hän astui virkaan vuonna 1996 Dame Nita Barrow'n seuraajaksi.
Clifford Husbands oli koulutukseltaan lakimies. Hän kuoli 91-vuotiaana kotonaan 11. lokakuuta 2017.
Cordes-sur-Ciel

| Cordes-sur-Ciel |
| --- | --- |
 Cordes-sur-Cielin keskiaikainen kylä
 vaakuna
 Cordes-sur-Ciel
 Koordinaatit: 44°03′52″N, 1°57′13″E 
Valtio:  Ranska
Alue:  Occitanie
Departementti:  Tarn
Arrondissementti:  Albi
Pinta-ala:  
 – Kokonaispinta-ala:  8,3 km²
Väkiluku (2016):  909 
 – Väestötiheys:  109 as./km²
Kunnan numero:  81069
 
 Kunnan kotisivut 
Infobox OKVirheellinen NIMI-arvo: 
Cordes-sur-Ciel on kunta Ranskan eteläosassa Tarnin departementissa Occitanien alueella. Se sijaitsee noin 25 kilometriä Albin kaupungista luoteeseen.
Cordes-sur-Ciel on suosituin matkailukohde Tarnin bastideista (linnoitettu kaupunki). Sen perusti Toulousen kreivi Raimund VII vuonna 1222 albigenssiristiretken aikaan Puech de Mordagne -mäen päälle. Kaupunki antoi tuolloin kataareille turvapaikan. 1200-luvun lopulla kaupungista tuli varakas ja siellä oli 6000 asukasta, mikä oli yhtä paljon kuin Albissa. Kaupungissa tuotettiin tuolloin nahkaa, pellavaa ja köyttä. Cordes-sur-Ciel vaurastui tuona aikana, ja sinne rakennettiin useita kartanoita, jotka ovat yhä nähtävyyksiä.
Tunnettuja kuntalaisia

Charles Portal (1862-1936), arkistonhoitaja, jonka ansiosta on saatu paljon tallennettua paikallishistoriaa sekä siihen liittyvää esineistöjä ja rakennuksia. Portalin mukaan on nimetty paikallisen historian ja arkkitehtuurin museo Musée Charles Portal.
Aiheesta muualla

Kuvia tai muita tiedostoja aiheesta Cordes-sur-Ciel Wikimedia Commonsissa
Uwe Neuhaus

| 0 | 1 | 2 |
| --- | --- | --- |

Henkilötiedot
Koko nimi: Uwe Neuhaus
Syntymäaika: 26. marraskuuta 1959 (ikä 64)
Syntymäpaikka: Hattingen, Nordrhein-Westfalen, Saksa
Seura
Seura: avoin
Tehtävä: Päävalmentaja
Seurat
| Vuodet | Seura | O (M) |
| 1982–1984 1984–1988 1988–1989 1989–1995 |  SpVgg Erkenschwick  Rot-Weiss Essen  BV 08 Lüttringhausen  SG Wattenscheid 09 |  |
Valmennusura
1995–1996 1997–1998 1998–2004 2004–2005 2005–2006 2007–2014 2015–2018 2018–2021:  SG Wattenscheid 09 II  VfB Hüls  Borussia Dortmund (apuv.)  Borussia Dortmund II  Rot-Weiss Essen  1. FC Union Berlin  Dynamo Dresden  Arminia Bielefeld
Uwe Neuhaus (s. 26. marraskuuta 1959) on saksalainen jalkapallovalmentaja ja entinen keskikenttäpelaaja.
Ura pelaajana

Neuhaus aloitti pelaajauransa SpVgg Erkenschwickissä 1980-luvun alussa. Vuonna 1984 hän siirtyi Rot-Weiss Esseniin, jonka paidassa hän pelasi 2. Bundesliigaa vuosina 1986-1988. Pelattuaan yhden kauden FC Remscheidissä Neuhaus siirtyi SG Wattenscheidiin. Hän sai paljon vastuuta kaudella 1989/90, joka päättyi Wattenscheidin yllätysnousuun Bundesliigaan. Pääsarjatasolla Neuhaus edusti seuraa neljän kauden ajan, kunnes Wattenscheid putosi sarjaporrasta alemmas. Hän lopetti pelaajauransa Wattenscheidissa kauteen 1994/95. Neuhaus pelasi monipuolisessa roolissa keskikentällä, hyökkääjänä sekä liberona.
Ura valmentajana

Valmennusuransa Neuhaus aloitti SG Wattenscheidin II-joukkueen peräsimessä marraskuussa 1995. Hän toimi tehtävässään kesään 1996 saakka. Vuoden tauon jälkeen Neuhaus palasi valmennustehtäviin VfB Hülsin peräsimessä ja siirtyi seurasta kesällä 1998 Borussia Dortmundin organisaatioon apuvalmentajaksi. Neuhaus työskenteli Dortmundin apuvalmentajana kuusi vuotta Matthias Sammerin, Michael Skibben, Bernd Kraussin ja Udo Lattekin valmennustiimeissä. Hän oli kakkosvalmentajana voittamassa Bundesliigan mestaruutta kaudella 2001/02. Kesällä 2004 hän siirtyi Dortmundin II-joukkueen päävalmentajaksi.
Huhtikuussa 2005 Neuhaus jätti Dortmundin ja palasi entisen seuransa Rot-Weiss Essenin palvelukseen päävalmentajaksi. Hän ei kyennyt estämään seuran putoamista 2. Bundesliigasta, mutta sai jatkaa tehtävässään. Kaudella 2005/06 Neuhaus johdatti Essenin Regionalliga Nordin mestariksi ja takaisin 2. Bundesliigaan. Huonosti sujunut syyskausi johti Neuhausin potkuihin marraskuussa 2006.
Kesällä 2007 Neuhausin ura jatkui 1. FC Union Berlinin päävalmentajana. Neuhausin johdolla Union Berlin voitti kaudella 2008/09 3. Ligan mestaruuden ja palasi viiden kauden tauon jälkeen toiseksi korkeimmalle sarjatasolle. Neuhausin johdolla Union Berlin vakiinnutti paikkansa 2. Bundesliigan ylemmässä keskikastissa ja sijoittui parhaimmillaan seitsemänneksi. Neuhaus jätti joukkueen seitsemän valmennusvuoden jälkeen kesällä 2014.
Heinäkuussa 2015 Neuhaus teki kaksivuotisen sopimuksen 3. Ligassa pelaavan Dynamo Dresdenin kanssa. Neuhausin johdolla Dynamo voitti 3. Ligan mestaruuden ja nousi kaudeksi 2016/17 takaisin 2. Bundesliigan. Dynamo sijoittui kaudella 2016/17 viidenneksi, mikä oli joukkueen paras sijoitus 2. Bundesliigassa. Kaudella 2017/18 Dynamo jäi kauas kärjestä ja päätyi lopulta 14. sijalle. Neuhausin pesti päättyi potkuihin elokuussa 2018.
Joulukuun puolivälissä 2018 Neuhausista tuli Arminia Bielefeldin päävalmentaja.  Kaudella 2019/20 Neuhaus luotsasi Arminia Bielefeldin 2. Bundesliigan mestariksi ja joukkue nousi pääsarjaan ensimmäistä kertaa sitten kauden 2008/09. Bundesliigassa tulokset olivat vaisumpia ja joukkue juuttui putoamiskamppailuun. Seurajohto päätyi erottamaan Neuhausin maaliskuun alussa 2021, kun viiden ottelun tappioputki oli sysännyt Bielefeldin vain pisteen päähän suorasta putoamisesta.
Meriitit > Päävalmentajana

3. Liga (2): 2009, 2016
Regionalliga Nord: 2006
Meriitit > Apuvalmentajana

Saksan mestaruus: 2002
UEFA Cupin hopeaa: 2002
Cordon (Haute-Savoie)

| Cordon |
| --- | --- |
 Cordon etualalla, taustalla Mont Blanc
 Cordon
 Koordinaatit: 45°55′26″N, 6°36′46″E 
Valtio:  Ranska
Alue:  Auvergne-Rhône-Alpes
Departementti:  Haute-Savoie
Arrondissementti:  Bonneville
Pinta-ala:  
 – Kokonaispinta-ala:  22,4 km²
Väkiluku (2013):  993
 – Väestötiheys:  44,4 as./km²
 
 Kunnan kotisivut 
Infobox OKVirheellinen NIMI-arvo: 
Cordon on kunta itäisessä Ranskassa Haute-Savoien departementissa Auvergne-Rhône-Alpesin alueella.
Urheilu

Kunnan alueella sijaitsevassa laskettelukeskuksessa on yhdeksän aloittelijoille sopivaa rinnettä sekä kuusi hissiä. Rinteille on ilmainen kuljetus.
Aiheesta muualla

Kuvia tai muita tiedostoja aiheesta Cordon (Haute-Savoie) Wikimedia Commonsissa
David Bergelson

David Bergelson poikansa kanssa.
David Bergelson (ven. Дави́д Рафаи́лович Бергельсо́н, David Rafailovitš Bergelson; 12. elokuuta 1884 Kiovan läänin Lipovetsin kihlakunnan Ohrimovo – 12. elokuuta 1952 Moskova) oli jiddišiksi kirjoittanut venäjänjuutalainen kirjailija.
Bergelson syntyi varakkaaseen venäjänjuutalaiseen perheeseen. Hänen ensimmäinen pienoisromaaninsa Arum wogsal (”Aseman ympärillä”) ilmestyi vuonna 1909. Vuonna 1913 julkaistiin juutalaista porvaristoa ja sivistyneistöä kuvaava romaani Noch alemen (”Kaiken jälkeen”). Vuosien 1905–1907 vallankumoustapahtumia kuvaa romaani Opgang (”Lähtö”, 1920).
Vuonna 1921 Bergelson matkusti Berliiniin, jossa hän työskenteli lehtimiehenä. Venäjän kansalaissotaa kuvaa romaani Midas hadin (”Ankaruus”, 1926–1927) ja kertomuskokoelma In sturm täg (”Myrskyn päiviä”, 1927). Vuonna 1929 Bergelson palasi Neuvostoliittoon, jossa hänestä tuli yksi jiddišinkielisen kirjallisuuden johtohahmoista. Kirjailijan tärkeimpiä teoksia on 1900-luvun alun kansanelämästä kertova laaja romaani Baym Dnjepr (”Dneprillä”, 1932–1940). 1940-luvulla ilmestyivät muun muassa toista maailmansotaa käsittelevä kertomuskokoelma Naye Darstejlungen (”Uusia kertomuksia”, 1947) ja historiallinen näytelmä Printz Reubeini (1946).
Bergelson pidätettiin tammikuussa 1949 ja ammuttiin maanpetturina niin sanotun Juutalaisten antifasistisen komitean jutun yhteydessä. Hänen maineensa puhdistettiin vuonna 1955.
Valaiden laulu

| ”Valaiden laulu” Maj Karman Kauniit Kuvat |
| --- | --- | --- |

Singlen tiedot
 Albumilta: Ääri
 Äänitetty : Cotton Studio
 Julkaistu: 2000
 Tekijä(t): Herra Ylppö, Häiriö
 Tyylilaji: alternative rock
 Kesto: 03.35
 Levy-yhtiö: Megamania
Maj Karman Kauniiden Kuvien muut singlet
| ”Rinta” 2000 | ”Valaiden laulu” 2000 | ”Romanssi” 2001 |
Valaiden laulu on alternative rock -yhtye Maj Karman Kauniiden Kuvien single, joka julkaistiin yhtyeen kolmannelta studioalbumilta Ääri. Se sisältää myös Tuukka Temosen ohjaaman musiikkivideon kappaleesta "Rinta".
Kappaleet

Valaiden laulu – 3.35
Tanssilaivat – 3.09
Rinta – 3.46 (musiikkivideo)
Kokoonpano

Herra Ylppö – laulu
Häiriö – kitara
V.V.V. – bassokitara
J. Savolainen – rummut
Kokoonpano > Tuotanto

Ahti Impola – äänittäjä, miksaaja
Häiriö – äänittäjä, miksaaja
Björn Engelmann – masteroija
Minerva Pappi – masteroija
Veli-Matti Lähteenmäki – valokuvat
Herra Ylppö – kansikuva
Aiheesta muualla

Valaiden laulu discogs.com -sivustolla
Maj Karma
| --- | --- |
Studioalbumit:   Kaukana puhelimista  Kaakao  Ääri  Rautaneito  Metallisydän  Sodankylä  Ukkonen  Salama  Peltisydän  101 tapaa olla vapaa 
Muuta:  Diskografia
Vahriselkä

| Vahriselkä Синя́вино, Sinjavino |
| --- | --- |
 Vahriselkä
 Koordinaatit: 59°54′28″N, 31°4′25″E 
Valtio:  Venäjä
Federaatiosubjekti:  Leningradin alue
Piiri:  Kirovskin piiri
Hallinto:  
 – Asutustyyppi:  kaupunkimainen taajama
 – Hallinnon tyyppi:  kaupunkikunta
Väkiluku (2011):  3 800
 
 Kunnan kotisivu 
Infobox OKVirheellinen NIMI-arvo: 
Yksi Vahriselän sotamuistomerkeistä.
Vahriselkä (ven. Синя́вино, Sinjavino) on kaupunkimainen taajama ja kaupunkikunta Leningradin alueen Kirovskin piirissä Venäjällä. Se sijaitsee lähellä Pietarin ja Murmanskin välistä M18-valtatietä 45 kilometriä Pietarista kaakkoon. Asukkaita on 3 800 henkeä (vuonna 2011).
Maantiede

Vahriselän kunnan pinta-ala on 494,9 neliökilometriä. Se rajoittuu idässä Kirovskin piirin Priladožskin, etelässä Kirovskin ja lännessä Pähkinälinnan kuntiin sekä pohjoisessa Laatokkaan. Pinta-alasta 78,4 % on vesialuetta, 12,5 % metsää ja 6,0 % maatalousmaata. Hyötykaivannaisiin kuuluvat hiekka, sora, savi, turve ja kalkkikivi.
Asutus

Kunnan ainoa asutuskeskus on virallisesti Vahriselän kaupunkimainen taajama. Todellisuudessa se käsittää myös toisen taajaman, josta aiotaan muodostaa Vahriselän kylä. Alueella sijaitsee myös useita huvila- ja puutarha-alueita, joissa on yhteensä 15 000 palstaa.
Kunnan todellinen asukasmäärä on virallista huomattavasti korkeampi, arviolta 10 800 henkeä. Kesäaikaan väkiluku kohoaa 33 800 henkeen.
Historia

Vahriselän (ven. aiemmin Vagriselka) kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Nykyisen venäläisen nimensä se sai Senjavinin veljeksistä, joille Pietari I lahjoitti seudun maat venäläisten talonpoikien asuttamista varten. Vuonna 1862 kylässä oli 73 taloa ja 536 asukasta, koulu ja tsasouna.
1920-luvulla kylän lähettyvillä alettiin nostaa turvetta, ja vuonna 1930 turvetuotannon työlaisasutukset yhdistettiin Namkun piiriin kuuluneeksi Vahriselän kaupunkimaiseksi taajamaksi. Vuonna 1935 siellä oli 13 500 asukasta. Kapearaiteinen rautatie liitti työmaat Vahriselän, Nevdubstroin ja Pähkinälinnan rautatieasemiin.
Toisen maailmansodan aikana seudulla käytiin ankaria taisteluita, joissa Vahriselän kylä ja työläisasutukset tuhoutuivat täydellisesti. Sodan jälkeen entisten 1. ja 2. asutuksen välille syntyi Vahriselkä-1 ja 8. asutuksen paikalle Vahriselkä-2. Taajamat sijaitsevat melko kaukana samannimisestä entisestä kylästä.